Berlingske Tidende, 1835-09-07
Efterat den nye franske Presselovs tolv første Artikler, vare gaaede igjennem i Deputerede-Kamret, holdt den egentlige Opposition et Møde i et af Kamrets Bureauer, Nogle af den meente, at de alle strax burde indgive deres Afskeed, da de ansaae Chartet for angrebet, og deres Befuldmægtigelse altsaa for ophævet; men et overveiende Antal forkastede denne Mening, og man besluttede at udholde denne Session, men at afholde sig fra Votering over Loven i det Hele. Hr. Laffitte paatog sig, Oppositionens Navn fra Talerstolen at foretage en kraftig Protestation mod Loven. Denne Beslutning af Oppositionen - den egentlige, ikke tiers parti – vil imidlertid ikke kunne forhindre Voteringen, da Antallet af de Ministeriel-Deputerede og tiere Parti er tilstrækkeligt og endog vil overstige 230, som skulle være tilstede naar Kamret skal tage en Beslutning. Hr. Dupins i denne Anledning holdte Foredrag mod Loven var, med Hensyn til Klarhed og Præcision, udmærket, hvorimod de Herrer Royen Collard, Odillon Barrot og Nicot langt overtraf ham med Hensyn til det Storartede i hele Opfatningen; Hr. Dupikunde nemlig ikke fornægte Advocaten, medens hine hævede sig meer til et høiere Synspunkt, fra hvilket jo ogsaa Statsmænd skulle gaae ud. Den ministerielle Deputerede, Hr. Duchesne, holdt et Foredrag til Bedste for Loven. Frankerigs Tilstand – sagde han – er egentlig en sygelig Tilstand, og derfor maa man ikke først indlade sig paa Experimenter, men hurtigt gribe til virksomme Midler, hvilke sidste Regjerings-Projectet ogsaa tilbyder. Politiet i Paris har ladet sig narre paa en besynderlig Maade. Journal de Paris af 28de August fortæller nemlig J tre Uger har Politiet jaget efter den forhenværende Capitain af Nationalgarden Pspin, som er stærkt mistænkt for Deelagtig hed i Fieschis Mordforsøg den 28de Julii, og som man troed havde givet Morderen Penge til Flinteløbene, hvoraf Helveds Maskinen bestod. Det var hidtil lykkedes Pspin at undgaa alle Efterforskninger derved, at han daglig forandrede Klædedragt og Bopæl. Men endelig blev han i Gaar grebet i sin egentlige Be pæl, hvor han havde begivet sig hen, for at lægge den sidste Haand paa Anstalterne til sin Bortreise. J Aaret 1832 stilledes han for en Krigsret, da han anklagedes for, under Juli-Revolutionen at have skudt ud af sine Vinduer; men dengang blev han Frikiendt. Man haaber, at den Fieschiske Proces skal blive fremmet betydeligt ved denne længe ventede Fængsling." Personen har midlertid passet sit Snit og er undkommet, og det paa følgende Maade: Man havde ladet ham bringes tilbage til hans Bopæl, for at han kunde bivaane Undersøgelserne af en Aflednings-Canal, hvori han efter al Sandsynlighed, havde kastet en Deel Beviis Acter. Pspin som vel vidste, at den ham ledsagende Politi Commissair var en Ven af Mad og Drikke, forsømte ikke paa det galanteste at stille sin Kielder og Kiøkken til Mandens Raadighed, medens man beskjeftigede sig med de nødvendige Anstalter til Cloakets Undersøgelse. Han var en saa fortreffelig Vært og drak sine Gjæster saa tappert til, at disse, Commissairen og dennes Betiente, efterat han selv havde paataget sig en Sovendes Rolle, virkelig faldt i Søvn. Da de vaagnede var Hr. Pspin forsvundet.